ระเบียบเทศบาลเมืองสุพรรณบุรีระเบียบเทศบาลเมืองสุพรรณบุรีว่าด้วยข้อมูลข่าวสารของราชการพ.ศ.๒๕๕๓[๑] โดยที่พระราชบัญญัติข้อมูลข่าวสารของราชการ พ.ศ.๒๕๔๐ มาตรา ๙กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ ๒๕๔๑ ข้อ๔ กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือปลอดภัยก็ได้ โดยคำนึงถึงความสะดวกของประชาชนผู้ขอตรวจดูข้อมูลข่าวสารและประกาศคณะกรรมการข้อมูลข่าวสารของราชการ ลงวันที่ ๗ พฤษภาคม ๒๕๔๒ได้กำหนดอัตราค่าธรรมเนียมการทำสำเนาโดยเครื่องถ่ายเอกสารค่าธรรมเนียมการให้คำรับรองถูกต้อง เทศบาลเมืองสุพรรณบุรี จึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลเมืองสุพรรณบุรีว่าด้วยข้อมูลข่าวสารของราชการ พ.ศ ๒๕๕๓ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาระเบียบ ข้อบังคับและคำสั่งอื่นใดของเทศบาลเมืองสุพรรณบุรี ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือ สิ่งอื่นใด ๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของเทศบาลเมืองสุพรรณบุรีศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลเมืองสุพรรณบุรีเจ้าหน้าที่ หมายความว่าผู้ซึ่งได้รับมอบหมายให้ปฏิบัติหน้าที่รับผิดชอบประจำ ศูนย์ข้อมูลข่าวสารหรือปฏิบัติหน้าที่เกี่ยวกับการให้บริการข้อมูลข่าวสารของหน่วยงานในสังกัดหน่วยงานในสังกัด หมายความว่าหน่วยงานในสังกัดเทศบาลเมืองสุพรรณบุรี ซึ่งมีฐานะเป็นกองสำนักหรือเทียบเท่าขึ้นไปคณะกรรมการ หมายความว่าคณะกรรมการข้อมูลข่าวสารของเทศบาลเมืองสุพรรณบุรีข้อ ๕ ให้นายกเทศมนตรีเมืองสุพรรณบุรีรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีเมืองสุพรรณบุรีมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของเทศบาลเมืองสุพรรณบุรี ข้อ ๖ ให้มีคณะกรรมการเพื่อดำเนินการเกี่ยวกับข้อมูลข่าวสารของเทศบาลเมืองสุพรรณบุรีตามกฎหมาย ว่าด้วยข้อมูลข่าวสารของราชการ ประกอบด้วย๑)นายกเทศมนตรี หรือรองนายกเทศมนตรีที่ได้รับมอบหมาย ประธานกรรมการ๒) ปลัดเทศบาล กรรมการ๓) รองปลัดเทศบาล กรรมการ๔)ผู้อำนวยการกอง/สำนักหรือเทียบเท่าขึ้นไป กรรมการ๕)ผู้อำนวยการสถานศึกษาในสังกัด กรรมการ๖)หัวหน้างานนิติการ กรรมการ/เลขานุการ๗) หัวหน้างานระบบคอมพิวเตอร์เจ้าหน้าที่คอมพิวเตอร์ กรรมการ/ผู้ช่วยเลขานุการ๘) ผู้ช่วยนิติกรกองวิชาการและแผนงาน ผู้ช่วยเลขานุการข้อ ๗ ให้คณะกรรมการมีอำนาจหน้าที่ ดังต่อไปนี้๑) พิจารณาแนวทางปฏิบัติเกี่ยวกับการจัดระบบการขอ การอนุญาต และการบริการข้อมูลข่าวสารของราชการ๒)ให้คำแนะนำหรือเสนอความเห็นเกี่ยวกับข้อมูลข่าวสารที่ต้องลงพิมพ์ในราชกิจจานุเบกษารวมทั้งการจัดพิมพ์และการเผยแพร่๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับ๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบนี้หรือข้อมูลข่าวสารอื่นที่เป็นประโยชน์ต่อราชการ๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้๗)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่จัดเก็บไว้ที่เทศบาลเมืองสุพรรณบุรีหรือส่งมอบให้แก่หอจดหมายเหตุแห่งชาติ กรมศิลปากรหรือหน่วยงานอื่นของรัฐตามที่กำหนดในพระราชกฤษฎีกา ตามกฎหมาย ว่าด้วยข้อมูลข่าวสารของราชการ๘) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร๙)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ๑๐) ดำเนินการอื่นใดตามที่นายกเทศมนตรีเมืองสุพรรณบุรีมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับการประชุมคณะอนุกรรมการและคณะทำงาน ที่คณะกรรมการแต่งตั้งโดยอนุโลมข้อ ๑๐ มติของคณะกรรมการ ให้ถือเป็นยุติเว้นแต่มีความเห็นเป็นหลายฝ่าย หรือหน่วยงานเจ้าของเรื่องมีความเห็นเป็นอย่างอื่นให้เสนอนายกเทศมนตรีเมืองสุพรรณบุรีวินิจฉัยต่อไปหมวด๒การจัดระบบข้อมูลข่าวสาร ข้อ ๑๑ ให้เจ้าหน้าที่ประจำศูนย์ข้อมูลข่าวสารจัดประเภทข้อมูลข่าวสาร ตามมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ ไว้ให้ประชาชนเข้าตรวจดูได้ข้อ ๑๒ ให้หน่วยงานในสังกัด จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบอื่นที่เกี่ยวข้องกรณีจะเผยแพร่ข้อมูลข่าวสารทางอินเทอร์เน็ตต้องได้รับอนุญาตจากนายกเทศมนตรี เมืองสุพรรณบุรีข้อ ๑๓ ในการดำเนินงานตามข้อ ๑๒ให้หน่วยงานในสังกัดจัดให้มีเจ้าหน้าที่เพื่อควบคุม ดูแล ตรวจสอบ ติดตามประสานงานในการดำเนินการดังกล่าว ให้เป็นไปด้วยความเรียบร้อยหมวด๓การขอข้อมูลข่าวสาร ข้อ ๑๔ ผู้ใดประสงค์จะเข้าตรวจดู ศึกษา ค้นคว้าหรือขอสำเนาข้อมูลข่าวสาร ให้ยื่นคำขอเป็นหนังสือพร้อมทั้งแสดงเหตุผลและเอกสารหลักฐานประกอบตามแบบที่เทศบาลเมืองสุพรรณบุรีกำหนดต่อบุคคลดังต่อไปนี้๑)ข้อมูลข่าวสารที่ได้เก็บไว้ในศูนย์ข้อมูลข่าวสารให้ยื่นคำขอต่อเจ้าหน้าที่ผู้รับผิดชอบประจำศูนย์ข้อมูลข่าวสาร๒)ข้อมูลข่าวสารที่ไม่ได้จัดเก็บไว้ในศูนย์ข้อมูลข่าวสาร ให้ยื่นคำขอต่อหน่วยงานในสังกัดที่รับผิดชอบ๓) การมีคำสั่งให้เปิดเผยข้อมูลข่าวสาร ตามมาตรา๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐เป็นการทั่วไปหรือเฉพาะแก่บุคคลใดเพื่อประโยชน์อันสำคัญยิ่งกว่าที่เกี่ยวกับประโยชน์สาธารณะหรือชีวิต ร่างกาย สุขภาพ หรือประโยชน์อื่นของบุคคลให้เป็นอำนาจของนายกเทศมนตรีเมืองสุพรรณบุรี หรือปลัดเทศบาลข้อ ๑๕ การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรีเมืองสุพรรณบุรีพิจารณาอนุญาตและให้พนักงานเทศบาลเมืองสุพรรณบุรีผู้รับผิดชอบ ตั้งแต่ระดับ ๓ ขึ้นไปเป็นผู้รับรองสำเนาข้อมูลเอกสารข้อ ๑๖ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาต จะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๗ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบ ว่าด้วยการรักษาความลับของทางราชการหรือระเบียบที่คณะรัฐมนตรีกำหนด ว่าด้วยการรักษาความลับของทางราชการ หรือเป็นเรื่องไม่ต้องเปิดเผยตามกฎหมายว่าด้วยข้อมูลข่าวสารให้ปฏิบัติตามกฎหมาย หรือระเบียบนั้นข้อ ๑๘ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้ผู้อำนวยการกอง/สำนักเป็นผู้พิจารณาอนุญาตข้อ ๑๙ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐หมวด๔ค่าธรรมเนียมและค่าใช้จ่าย ข้อ ๒๐ ให้เรียกค่าธรรมเนียมในการทำสำเนาข้อมูลข่าวสารดังนี้๑)ขนาดกระดาษ เอ ๔ หน้าละ ๑ บาท๒)ขนาดกระดาษ เอฟ ๑๔ หน้าละ ๑.๕๐ บาท๓)ขนาดกระดาษ บี ๔ หน้าละ ๒ บาท๔)ขนาดกระดาษ เอ ๓ หน้าละ ๓ บาท๕)ขนาดกระดาษพิมพ์เขียว เอ ๒ หน้าละ ๘ บาท๖)ขนาดกระดาษพิมพ์เขียว เอ ๑ หน้าละ ๑๕ บาท๗)ขนาดกระดาษพิมพ์เขียว เอ ๐ หน้าละ ๓๐ บาทข้อ ๒๑ ค่าธรรมเนียมการให้คำรับรองถูกต้องของข้อมูลข่าวสารกำหนดอัตราคำรับรองละ ๕ บาทข้อ ๒๒ รายได้จากค่าธรรมเนียมและค่าใช้จ่ายให้ถือเป็นรายได้ของเทศบาลเมืองสุพรรณบุรีหมวด๕ศูนย์ข้อมูลข่าวสารและเจ้าหน้าที่ผู้รับผิดชอบ ข้อ ๒๓ ศูนย์บริการข้อมูลข่าวสารของเทศบาลเมืองสุพรรณบุรีตั้งอยู่ที่สำนักงานเทศบาลเมืองสุพรรณบุรี เลขที่ ๓๓๘ ถนนหมื่นหาญตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี หมายเลขโทรศัพท์๐-๓๕๕๑-๑๐๒๑, ๐-๓๕๕๑-๑๙๘๗ หมายเลขโทรสาร ๐-๓๕๕๒-๒๙๗๓ข้อ ๒๔ ให้งานนิติการ กองวิชาการและแผนงานเป็นผู้รับผิดชอบศูนย์ข้อมูลข่าวสารโดยปฏิบัติหน้าที่เกี่ยวกับการให้บริการข้อมูลข่าวสารและจัดให้มีข้อมูลข่าวสารตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ประกาศณ วันที่ ๑๒ พฤษภาคม พ.ศ. ๒๕๕๓เอกพันธุ์อินทร์ใจเอื้อนายกเทศมนตรีเมืองสุพรรณบุรีปริยานุช/ผู้จัดทำ๒๑กรกฎาคม ๒๕๕๓นันท์นภัสร์/ตรวจ๒๑กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๐๘ ง/หน้า ๑/๑๕ กรกฎาคม ๒๕๕๓